## Odluka o načinu utvrđivanja kvota za odobravanje reeskontnih kredita bankama u III. tromjesečju 1992. godine

### NN 41/1992 (27.6.1992.), Odluka o načinu utvrđivanja kvota za odobravanje reeskontnih kredita bankama u III. tromjesečju 1992. godine

# NARODNA BANKA HRVATSKE

Na temelju članka 14. i članka 87. stavka 1. točke 8) Uredbe o Narodnoj
banci Hrvatske ("Narodne novine", broj 71/91.), Savjet Narodne
banke Hrvatske na sjednici od 25. lipnja 1992. godine, donio je

## ODLUKU

### o načinu utvrđivanja kvota za odobravanje reeskontnih kredita bankama u III. tromjesečju 1992. godine

I.

Ovom se odlukom propisuje način utvrđivanja kvota u III. tromjesečju
1992. godine, kao okvira za odobravanje kratkoročnih kredita bankama na
temelju određenih kratkoročnih vrijednosnih papira i na temelju određenih
isprava o kratkoročnim kreditima što su ih banke odobrile za određene namjene
(opća kvota).

Ovom odlukom propisuje se i način utvrđivanja kvota; kao okvira za odobravanje
kratkoročnih kredita bankama na temelju isprava o kratkoročnim kreditima
što su ih banke odobrile za kreditiranje proizvodnje ratarskih kultura
iz II. tromjesečja 1992. i za kreditiranje sezonskih i zaliha i rezervi
pšenice i uljane repice u III. tromjesečju 1992. godine (namjenska kvota).

II.

Općom kvotom, u smislu ove odluke, smatra se najviši iznos do kojega
Narodna banka Hrvatske može odobravati kratkoročne kredite bankama na temelju
određenih vrijednosnih papira, na temelju zaloga određenih vrijednosnih
papira i na temelju određenih isprava o kratkoročnim kreditima što su ih
banke odobrile za određene namjene.

Namjenskom kvotom, u smislu ove odluke, smatra se najviši iznos do kojega
Narodna banka Hrvatske može odobravati kratkoročne kredite bankama na temelju
određenih isprava o kratkoročnim kreditima što su ih banke odobrile za
kreditiranje proizvodnje ratarskih kultura i sezonskih zaliha i rezervi
pšenice i uljane repice roda 1992. godine.

Kvote iz stavka 1. i 2. ove točke, utvrđuju se pojedinačno za svaku
banku za III. tromjesečje 1992. godine.

III.

Kratkoročnim kreditima, u smislu ove odluke, smatraju se:

1) kratkoročni krediti koji se odobravaju na temelju domaćih i inozemnih
prenosivih kratkoročnih vrijednosnih papira;

2) kratkoročni krediti koji se odobravaju bankama s rokom vraćanja do
tri mjeseca, uz zalog blagajničkih zapisa Narodne banke Hrvatske;

3) kratkoročni krediti koji se odobravaju banhama na temelju određenih
isprava o kratkoročnim kreditima što su ih banke odobrile krajnjim korisnicima
za određene namjene.

IV.

Porast opće kvote iz točke II. stsvka 1. ove Odluke, utvrđuje se za
banke na temelju okvira primarne emisije Narodne banke lirvatske utvrđenog
Projekcijom monetarno-kreditne politike za III. tromjesečje, 1992. godine
i jedinstvenog koeficijenta izračunatog za svaku banku na način utvrđen
ovom Odlukom.

Jedinstveni koeficijent za svaku banku predstavlja:

1) Koeficijent osnivačkog fonda i rezervi, koji se dobiva množenjem
postotka udjela osnivačkog fonda i rezervi banke u ukupnom stanju osnivačkih
fondova i rezervi svih banaka na dan 31. svibnja 1992. godine s 1,0.

V.

Namjenska kvota i točke II. stavka 2, ove odluke za zalihe i rezerve
pšenice i uljane repice roda 1992. utvrđuje se za banke na temelju okvira
primarne emisije Narodne banke Hrvatske utvrđenog Projekcijom monetarno-kreditne
politike za III. tromjesečje 1992. godine i jedinstvenog koeficijenta izračunatog
za svaku banku na način utvrđen ovom Odlukom.

Jedinstveni koeficijent za svaku banku predstavlja zbroj koeficijenata
i to:

1) Koeficijenta osnivačkog fonda i rezervi, koji se dobiva množenjem
postotka udjela osnivačkog fonda i rezervi banke u ukupnom stanju osnivačkih
fondova i rezervi svih banaka na dan 31. svibnja 1992. godine s 0,50; i

2) Koeficijenta kratkoročnih kredita banaka odobrenikrajnjim korisnicima
za financiranje sezonskih zaliha i rezervi pšenice i uljane repice domaće
proizvodnje rod 1991. godine, koji se dobiva množenjem postotka udjela
tih kredita svih banaka u razdoblju srpanj-rujan 1991. godine s 0,50.

VI.

Pod bankom, u smislu ove odluke, razumijevaju se banke osnovane kao
pravna osoba u skladu sa Zakonom o bankama i drugim financijskim organizacijama,
koje imaju sjedište u Republici Hrvatskoj.

VII.

Danom stupanja na snagu ove Odluke prestaje važiti Odluka o načinu utvrđivanja
kvota za odobravanje reeskontnih kredita bankama ("Narodne novine",
broj 18/92.)

VIII.

Ova Odluka stupa na snagu danom objave u "Narodnim novinama",
a primjenjivat će se od 1. srpnja 1992. godine.

O. br. 38/92.

Zagreb, 25. lipnja 1992.

Predsjednik Savjeta Narodne banke Hrvatske

Guverner Narodne banke Hrvatske

**dr. Pero Jurhović, v. r.**

Odluka, NN 41/1992-1046
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)